ddrg/super_eurlex huggingface dataset:
Úradný vestník 073 , 19/11/1960 S. 1429 - 1430

Dánske špeciálne vydanie: Série II Zväzok VII S. 0008

Anglické špeciálne vydanie: Série II Zväzok VII S. 0008

Fínske špeciálne vydanie: Kapitola 11 Zväzok 1 S. 0009

Švédske špeciálne vydanie: Kapitola 11 Zväzok 1 S. 0009



Rozhodnutie Rady o zriadení skupiny pre technickú pomoc RADA EURÓPSKEHO HOSPODÁRSKEHO SPOLOČENSTVA, keďže v určitých odvetviach nezodpovedajú dostupné zdroje potrebe technickej pomoci, a keďže je preto potrebné predísť zdvojeniu v poskytovaní technickej pomoci a účinne využívať dostupné finančné a ľudské zdroje; keďže je potrebné sprístupniť viac technickej pomoci rozvojovým krajinám a hľadať najvhodnejšie prostriedky na dosiahnutie tohto cieľa; keďže je užitočné porovnávať príslušné skúsenosti, rôzne použité metódy a organizačné problémy, ktoré vzniknú, s náležitým zreteľom na činnosti iných regionálnych a medzinárodných organizácií pre technickú pomoc; keďže úsilie v oblasti technickej pomoci na medzinárodnej a národnej úrovni by sa malo zvýšiť, avšak bez nahradenia tohto úsilia činnosťami národných agentúr členských štátov; keďže by bolo preto veľmi užitočné koordinovať činnosti členských štátov v oblasti technickej pomoci, pričom sa tým umožní najlepšie možné využite materiálnych a ľudských zdrojov v oblasti technickej pomoci, ROZHODLA TAKTO: 1. Týmto sa zriaďuje Skupina pre technickú pomoc s cieľom podporovať účinnú spoluprácu medzi členskými štátmi a Komisiou a hľadať spoločné riešenia pre osobitné otázky týkajúce sa technickej pomoci pre rozvojové krajiny. 2. Hlavné funkcie skupiny sú: a) vymieňať informácie o činnostiach členských štátov a Komisie v oblasti technickej pomoci; b) porovnávať dostupné zdroje v darcovských krajinách a potreby rozvojových krajín; c) skúmať žiadosti rozvojových krajín o technickú pomoc, najmä s cieľom hľadať najlepšie prostriedky na vybavenie týchto žiadostí; d) porovnávať a prípadne navrhovať zosúlaďovanie metód a techník národnými agentúrami v oblasti technickej pomoci; e) uvažovať neskôr o začatí jednotnej akcie v oblasti technickej pomoci a uskutočňovať návrhy, ktoré sa toho týkajú; f) vo všeobecnosti skúmať akékoľvek problémy v rámci pôsobnosti skupiny vznesené ktorýmkoľvek členom, a najmä podporovať spoluprácu medzi členskými štátmi v medzinárodných organizáciách a uskutočňovať užitočné návrhy v tejto súvislosti. 3. Skupina sa skladá zo zástupcov každého členského štátu a Komisie, ktorí majú osobitnú právomoc v oblasti technickej pomoci. Každého delegáta môže zastúpiť náhradník, ktorý je vymenovaný za rovnakých podmienok. Delegátom môžu pomáhať odborníci v diskusiách o osobitných otázkach. Služby sekretariátu pre skupinu zabezpečuje Sekretariát Rady. 4. Vysoký úrad ESUO a Komisia Euratom-u môžu byť zastúpení na zasadnutiach skupiny. 5. Skupina môže prizvať a vypočuť názory ktoréhokoľvek odborníka, ktorého rady považuje počas svojej práce za užitočné. 6. Skupina v pravidelných intervaloch podáva správu príslušným úradom. V Bruseli 19. októbra 1960 Za Radu predseda J. M. A. H. Luns --------------------------------------------------
Úradný vestník 130 , 24/08/1963 S. 2303 - 2304

Fínske špeciálne vydanie: Kapitola 1 Zväzok 1 S. 0025

Dánske špeciálne vydanie: Série I Kapitola 1963-1964 S. 0045

Švédske špeciálne vydanie: Kapitola 1 Zväzok 1 S. 0025

Anglické špeciálne vydanie: Série I Kapitola 1963-1964 S. 0050

Grécke špeciálne vydanie: Kapitola 01 Zväzok 4 S. 0000

Španielske špeciálne vydanie: Kapitola 01 Zväzok 6 S. 0003

Portugalské špeciálne vydanie Kapitola 01 Zväzok 6 S. 0003



Rozhodnutie z 10. júla 1963, ktorým sa určuje inštitúcia zodpovedná za vyplácanie dávok stanovených v dôchodkovom systéme (63/46/Euratom) (63/491/EHS) RADA EURÓPSKEHO SPOLOČENSTVA PRE ATÓMOVÚ ENERGIU, VÝBOR PREDSEDOV EURÓPSKEHO SPOLOČENSTVA UHLIA A OCELE, RADA EURÓPSKEHO HOSPODÁRSKEHO SPOLOČENSTVA, so zreteľom na nariadenie o Služobnom poriadku úradníkov a Podmienkach zamestnávania ostatných zamestnancov Európskeho spoločenstva uhlia a ocele a najmä na jeho článok 45 prílohy VIII služobného poriadku a článok 43 podmienok zamestnávania, so zreteľom na nariadenie č. 31 (EHS), 11 (ESAE) o Služobnom poriadku úradníkov a Podmienkach zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu [1] a najmä na článok 45 prílohy VIII služobného poriadku a článok 43 podmienok zamestnávania, ROZHODLI TAKTO: Článok 1 Orgány uvedené nižšie sú zodpovedné za vyplácanie dávok stanovených v dôchodkovom systéme úradníkov a na základe hlavy II kapitoly 6 časti B a C Podmienok zamestnávania ostatných zamestnancov spoločenstiev: 1. Pre úradníkov a dočasných zamestnancov Komisie Európskeho spoločenstva: Komisia Európskeho hospodárskeho spoločenstva; 2. Pre úradníkov a dočasných zamestnancov Komisie Európskeho spoločenstva pre atómovú energiu: Komisia Európskeho spoločenstva pre atómovú energiu; 3. Pre úradníkov a dočasných zamestnancov Vysokého úradu Vysoký úrad (dôchodkový fond); 4. Pre úradníkov spoločných orgánov alebo inštitúcií, na ktoré sa vzťahujú prechodné ustanovenia Služobného poriadku úradníkov Európskeho spoločenstva uhlia a ocele: Vysoký úrad (dôchodkový fond); 5. Pre ostatných úradníkov a dočasných zamestnancov spoločných orgánov alebo agentúr: Komisia Európskeho hospodárskeho spoločenstva. Článok 2 Toto rozhodnutie nadobúda účinnosť 1. januára 1962. 10. júla 1963 Za Výbor predsedov predseda A. M. Donner Za Radu predseda J. M. A. H. Luns [1] Ú. v. ES č. 45, 14.6.1962, s. 1385. --------------------------------------------------
Úradný vestník 217 , 29/12/1964 S. 3685 - 3686

Grécke špeciálne vydanie: Kapitola 11 Zväzok 1 S. 0048

Španielske špeciálne vydanie: Kapitola 11 Zväzok 1 S. 0018

Portugalské špeciálne vydanie Kapitola 11 Zväzok 1 S. 0018



Rozhodnutie rady z 23. decembra 1963 o uzavretí Asociačnej dohody medzi Európskym hospodárskym spoločenstvom a Tureckom (64/732/EHS) RADA EURÓPSKEHO HOSPODÁRSKEHO SPOLOČENSTVA, so zreteľom na ustanovenia Zmluvy o založení Európskeho hospodárskeho spoločenstva, najmä na jej článok 238, so zreteľom na Asociačnú dohodu medzi Európskym hospodárskym spoločenstvom a Tureckom podpísanú v Ankare 12. septembra 1963, so zreteľom na poradu s Európskym parlamentným zhromaždením, ktorá sa uskutočnila 28. novembra 1963 [1], SA ROZHODLA TAKTO: Článok 1 Týmto sa v mene spoločenstva uzatvára, schvaľuje a potvrdzuje Asociačná dohoda medzi Európskym hospodárskym spoločenstvom a Tureckom a jej protokoly, tiež priložené vyhlásenia k záverečnému aktu, ktorá bola podpísaná 12. septembra 1963. Článok 2 Predseda Rady predloží oznámenie o tomto rozhodnutí podľa článku 31 pododseku 2 asociačnej dohody. V Bruseli 23. decembra 1963 Za Radu predseda L. De Block [1] Ú. v. ES 182, 12.12.1963, s. 2906/63. --------------------------------------------------
Úradný vestník 093 , 11/06/1964 S. 1484 - 1484

Dánske špeciálne vydanie: Série I Kapitola 1963-1964 S. 0135

Anglické špeciálne vydanie: Série I Kapitola 1963-1964 S. 0144

Grécke špeciálne vydanie: Kapitola 06 Zväzok 3 S. 0003

Španielske špeciálne vydanie: Kapitola 06 Zväzok 1 S. 0042

Portugalské špeciálne vydanie Kapitola 06 Zväzok 1 S. 0042



Rozhodnutie Rady z 25. februára 1964 o uplatnení niektorých ustanovení zmluvy týkajúcich sa práva usadiť sa a platieb pre francúzske zámorské departementy (64/350/EHS) RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, najmä na jej článok 227 ods. 2, so zreteľom na návrh Komisie, keďže na základe druhého pododseku článku 227 ods. 2 Rada určuje podmienky, za ktorých sa ustanovenie zmluvy, ktoré nie sú uvedené v prvom odseku článku 227 ods. 2, najmä články 52 až 58 a 106 zmluvy, uplatňujú na francúzske zámorské departementy; keďže hospodárske podmienky týchto departementov ich požiadavky na hospodársky a sociálny rozvoj umožňujú, aby sa uplatnili články 52 až 58 a niektoré ustanovenia článku 106 zmluvy, ROZHODLA TAKTO: Článok 1 Články 52 až 58 zmluvy sa uplatňujú na francúzske zámorské departementy za podmienok stanovených v tomto rozhodnutí. V čase prijatia smerníc o vykonaní Všeobecného programu zrušenia obmedzení slobody usadiť sa, môže Rada ako výnimku rozšíriť nevyhnutné vydanie osobitných smerníc o usadení sa osôb a spoločností vo francúzskych zámorských departementoch. Článok 2 Bez toho, aby bolo dotknuté vykonávanie opatrení prijatých na základe zmluvy a vykonávaní dohovoru z 25. marca 1957 a opatrení prijatých na základe článku 1, právo usadiť sa vo francúzskych zámorských departementoch sa postupne rozšíri na spoločnosti alebo firmy a občanov členských štátov iných ako Francúzov tak, aby boli zrušené všetky formy diskriminácie do troch rokov od uplatňovania tohto rozhodnutia. Rada, konajúc na základe kvalifikovanej väčšiny na návrh Komisie, vydá potrebné smernice na vykonávanie tohto postupného rozširovania. Štátni príslušníci a spoločnosti členských štátov však môžu v prípade činností vo francúzskych departementoch využiť ustanovenia prvého odseku len v rozsahu, v akom štát, ktorého sú príslušníkmi, zaručuje v tomto smere rovnaké výhody ako francúzskym štátnym príslušníkom a spoločnostiam. Článok 3 Ustanovenia článku 106 zmluvy sa v rozsahu, v akom nie sú dotknuté rozhodnutím Rady z 11. mája 1960 o uplatňovaní ustanovení zmluvy o pohybe kapitálu na Alžírsko a francúzske zámorské departementy, vzťahujú na francúzske zámorské departementy. Článok 4 Členské štáty uplatňujú toto rozhodnutie od rovnakého dátumu ako rozhodnutie Rady o pridružení zámorských krajín a území k Európskemu hospodárskemu spoločenstvu. Dátum sa uverejní v Úradnom vestníku Európskych spoločenstiev. V Bruseli 25. februára 1964 Za Radu predseda H. Fayat --------------------------------------------------
Úradný vestník 125 , 11/07/1966 S. 2289 - 2290

Fínske špeciálne vydanie: Kapitola 3 Zväzok 1 S. 0122

Dánske špeciálne vydanie: Série I Kapitola 1965-1966 S. 0107

Švédske špeciálne vydanie: Kapitola 3 Zväzok 1 S. 0122

Anglické špeciálne vydanie: Série I Kapitola 1965-1966 S. 0123

Grécke špeciálne vydanie: Kapitola 03 Zväzok 1 S. 0234

Španielske špeciálne vydanie: Kapitola 03 Zväzok 1 S. 0165

Portugalské špeciálne vydanie Kapitola 03 Zväzok 1 S. 0165



Rozhodnutie Rady zo 14. júna 1966, ktorým sa zriaďuje Stály výbor pre osivá a množiteľský materiál pre poľnohospodárstvo, záhradníctvo a lesníctvo (66/399/EHS) RADA EURÓPSKEHO HOSPODÁRSKEHO SPOLOČENSTVA, so zreteľom na Zmluvu o založení Európskeho hospodárskeho spoločenstva, so zreteľom na návrh Komisie, keďže smernice o uvádzaní osiva a množiteľského materiálu na trh stanovujú, s cieľom uľahčiť vykonávanie ich ustanovení, postup pre vytvorenie úzkej spolupráce medzi členskými štátmi a Komisiou; keďže s cieľom dosiahnuť takúto spoluprácu by sa mal zriadiť výbor, ktorý bude vykonávať úlohy, ktoré mu zverujú tieto smernice; keďže je žiaduce, aby táto spolupráca zahŕňala všetky oblasti, na ktoré sa vzťahujú tieto smernice; keďže tento výbor by mal byť splnomocnený posudzovať všetky otázky týkajúce sa týchto oblastí, ROZHODLA TAKTO: Článok 1 Týmto sa zriaďuje Stály výbor pre osivá a množiteľský materiál pre poľnohospodárstvo, záhradníctvo a lesníctvo (ďalej len "výbor"), ktorý sa skladá zo zástupcov členských štátov a predsedá mu zástupca Komisie. Článok 2 Výbor plní úlohy, ktoré mu zverujú smernice o uvádzaní osiva a množiteľského materiálu na trh, v prípadoch a za podmienok v nich stanovených. Môže okrem toho posudzovať všetky ďalšie otázky z oblasti pôsobnosti týchto smerníc, ktoré mu predloží predseda z vlastnej iniciatívy alebo na žiadosť zástupcu niektorého členského štátu. V Bruseli 14. júna 1966 Za Radu predseda P. Werner --------------------------------------------------
Úradný vestník L 308 , 23/12/1968 S. 0019 - 0019

Fínske špeciálne vydanie: Kapitola 12 Zväzok 1 S. 0031

Dánske špeciálne vydanie: Série I Kapitola 1968(II) S. 0580

Švédske špeciálne vydanie: Kapitola 12 Zväzok 1 S. 0031

Anglické špeciálne vydanie: Série I Kapitola 1968(II) S. 0591

Grécke špeciálne vydanie: Kapitola 10 Zväzok 1 S. 0037

Španielske špeciálne vydanie: Kapitola 12 Zväzok 1 S. 0128

Portugalské špeciálne vydanie Kapitola 12 Zväzok 1 S. 0128



Rozhodnutie Rady z 20. decembra 1968 o uzatváraní a vykonávaní osobitných dohôd medzi vládami v súvislosti s povinnosťou členských krajín udržiavať minimálne zásoby ropy a/alebo ropných výrobkov (68/416/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä jej článok 130, so zreteľom na návrh Komisie, keďže Rada prijala smernicu z 20. decembra 1968, [1] ktorou sa členským štátom Európskeho hospodárskeho spoločenstva ukladá povinnosť udržiavať minimálne zásoby ropy a/alebo ropných výrobkov; keďže článok 6 ods. 2 smernice upravuje možnosť vytvorenia zásob na území jednej členskej krajiny na účet podnikov založených v inej členskej krajine na základe osobitných dohôd medzi vládami; keďže sa zdá vhodné ustanoviť postup, ktorý sa použije v prípade, ak sa uzatvorenie takýchto dohôd nedosiahne v primeranom čase alebo sa nebudú dodržiavať, PRILAJA TOTO ROZHODNUTIE: Článok 1 Ak sa dohoda medzi vládami uvedená v článku 6 ods. 2 smernice Rady z 20. decembra 1968 neuzatvorila medzi príslušnými vládami do ôsmich mesiacov odo dňa oznámenia tejto smernice alebo v prípade, že táto dohoda nebola v súlade, príslušné vlády o tom informujú Komisiu. Komisia môže navrhnúť príslušným vládam vhodné opatrenia na prekonanie ich ťažkostí. Článok 2 Ak dohoda medzi vládami nebola uzatvorená do troch mesiacov odo dňa návrhu Komisie obsahujúceho vhodné opatrenia na prekonanie ťažkostí, Komisia prednesie Rade návrh smernice alebo iného vhodného opatrenia. Tento návrh obsahuje najmä postup, ktorým sa môže zaručiť registrácia, dohľad a preprava zásob nachádzajúcich sa v inej členskej krajine a berie do úvahy zásady zakotvené v článku 6 ods. 2 uvedenej smernice. Článok 3 Toto rozhodnutie je adresované členským krajinám. V Bruseli 20. decembra 1968 Za Radu predseda V. Lattanzio [1] Ú. v. ES L 308, 23.12.1968, s. 14. --------------------------------------------------
Úradný vestník L 185 , 16/08/1971 S. 0015 - 0015

Fínske špeciálne vydanie: Kapitola 6 Zväzok 1 S. 0110

Dánske špeciálne vydanie: Série I Kapitola 1971(II) S. 0622

Švédske špeciálne vydanie: Kapitola 6 Zväzok 1 S. 0110

Anglické špeciálne vydanie: Série I Kapitola 1971(II) S. 0693

Grécke špeciálne vydanie: Kapitola 17 Zväzok 1 S. 0017

Španielske špeciálne vydanie: Kapitola 17 Zväzok 1 S. 0019

Portugalské špeciálne vydanie Kapitola 17 Zväzok 1 S. 0019



Rozhodnutie rady z 26. júla 1971, ktorým sa zriaďuje Poradný výbor pre verejné obstarávanie prác (71/306/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrhy Komisie, so zreteľom na stanovisko Zhromaždenia [1], so zreteľom na stanovisko Hospodárskeho a sociálneho výboru [2], keďže vykonanie opatrení, ktoré prijala Rada v oblasti verejných zmlúv na zhotovenie prác, môže spôsobiť problémy, ktoré by bolo vhodné analyzovať spoločne; keďže je vhodné, aby bol na tento účel vytvorený spoločný výbor za predsedníctva Komisie a zložený zo zástupcov členských štátov, ktorý by patril k orgánom týchto štátov, ROZHODLA TAKTO: Článok 1 Pri Komisii sa zriaďuje Poradný výbor pre verejné obstarávanie prác. Článok 2 Bez toho, aby tým boli dotknuté ustanovenia článkov 169 a 170 zmluvy, výbor na návrh Komisie alebo na žiadosť členského štátu pravidelne prerokováva problémy, ktoré vzniknú pri uplatňovaní opatrení týkajúcich sa verejného obstarávania prác, ktoré prijala Rada, vrátane osobitných prípadov, ktoré vzniknú v tejto oblasti. Výbor najmä prešetrí príčiny, pre ktoré s podnikmi, ktoré spĺňali kritériá stanovené Radou, nebolo konzultované alebo prečo nezískali zmluvu, hoci predložili najvýhodnejší návrh. Článok 3 Výbor sa bude skladať zo zástupcov členských štátov, ktorí sú pracovníkmi správnych orgánov týchto štátov. Členské štáty vymenujú členov výboru; každý členský štát vyšle jedného člena a jedného náhradníka. Výboru predsedá úradník Komisie. Predsedovi môžu pomáhať úradníci Komisie. Komisia poskytne sekretariát. Článok 4 Predseda zvoláva výbor z vlastného podnetu alebo na žiadosť jedného z jeho členov. Článok 5 Rokovanie výboru bude zaznamenané vo forme zápisnice. Článok 6 Výbor prijme svoj rokovací poriadok. V Bruseli 26. júla 1971 Za Radu predseda A. Moro [1] Ú. v. ES 62, 12.4.1965, s. 883/65 a 889/65. [2] Ú. v. ES 13, 29.1.1965, s. 150/65 a Ú. v. ES 63, 13.4.1965, s. 929/65. --------------------------------------------------
Úradný vestník L 149 , 05/07/1971 S. 0001 - 0001

Dánske špeciálne vydanie: Série II Zväzok I(2) S. 0123

Anglické špeciálne vydanie: Série II Zväzok I(2) S. 0197

Grécke špeciálne vydanie: Kapitola 05 Zväzok 1 S. 0072

Španielske špeciálne vydanie: Kapitola 05 Zväzok 1 S. 0147

Portugalské špeciálne vydanie Kapitola 05 Zväzok 1 S. 0147



Rozhodnutie rady zo 14. júna 1971 o uplatňovaní článku 51 zmluvy na francúzske zámorské departementy (71/238/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 227 ods. 2, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru, keďže podľa článku 227 ods. 2 druhého pododseku má Rada určiť podmienky, za ktorých sa na francúzske zámorské departementy uplatňujú ustanovenia zmluvy, ktoré nie sú vymenované v prvom pododseku odseku 2 uvedeného článku, a najmä článok 51 zmluvy; keďže v súlade s článkom 1 a prílohou A k nariadeniu č. 3 o sociálnom zabezpečení migrujúcich pracovníkov [3] sa uvedené nariadenie vzťahovalo aj na francúzske zámorské departementy a Alžírsko; keďže však zmienka o Alžírsku v prílohe A k nariadeniu č. 3 bola zrušená nariadením č. 109/65/EHS z 30. júna 1965 [4]; keďže rozhodnutím Rady z 15. októbra 1968 [5] sa stanovilo, že články 48 a 49 zmluvy a opatrenia prijaté na ich základe sa uplatňujú na francúzske zámorské departementy; keďže aj článok 51 zmluvy by sa tiež mal uplatňovať na tieto departementy, ROZHODLA TAKTO: Článok 1 Článok 51 Zmluvy o založení Európskeho hospodárskeho spoločenstva a opatrenia prijaté na jeho základe sa uplatňujú na francúzske zámorské departementy. Článok 2 Toto rozhodnutie sa uverejní v Úradnom vestníku Európskych spoločenstiev v časti "Právne predpisy I". Nadobúda účinnosť v prvý deň siedmeho mesiaca nasledujúceho po uverejnení vykonávacieho nariadenia uvedeného v článku 97 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva [6]. V Luxemburgu 14. júna 1971 Za Radu predseda M. Cointat [1] Ú. v. ES 194, 28.10.1966, s. 3359/66. [2] Ú. v. ES C 10, 14.2.1968, s. 42. [3] Ú. v. ES 30, 16.12.1958, s. 561/58 až 596/58. [4] Ú. v. ES 125, 9.7.1965, s. 2124/65 až 2130/65. [5] Ú. v. ES L 257, 19.10.1968, s. 1. [6] Ú. v. ES L 149, 5.7.1971, s. 2. --------------------------------------------------
Úradný vestník L 073 , 27/03/1971 S. 0014 - 0014

Fínske špeciálne vydanie: Kapitola 10 Zväzok 1 S. 0006

Dánske špeciálne vydanie: Série I Kapitola 1971(I) S. 0158

Švédske špeciálne vydanie: Kapitola 10 Zväzok 1 S. 0006

Anglické špeciálne vydanie: Série I Kapitola 1971(I) S. 0176

Grécke špeciálne vydanie: Kapitola 10 Zväzok 1 S. 0038

Španielske špeciálne vydanie: Kapitola 10 Zväzok 1 S. 0038

Portugalské špeciálne vydanie Kapitola 10 Zväzok 1 S. 0038



Rozhodnutie Rady z 22. marca 1971 o posilnení spolupráce medzi centrálnymi bankami členských štátov Európskeho hospodárskeho spoločenstva (71/142/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 105 ods. 1, so zreteľom na záverečné komuniké z konferencie hláv štátov alebo predsedov vlád uskutočnenej 1. a 2. decembra 1969 v Haagu, a najmä na bod 8 uvedeného komuniké, so zreteľom na rezolúciu Rady zástupcov vlád členských štátov z 22. marca 1971 [1] o postupnom vytvorení hospodárskej a menovej únie v spoločenstve, a najmä na jej bod III ods. 5, so zreteľom na odporúčanie Komisie, so zreteľom na stanovisko Európskeho parlamentu, keďže uvedená rezolúcia stanovuje posilnenie spolupráce medzi centrálnymi bankami, PRIJALA TOTO ROZHODNUTIE: Článok 1 Členské štáty koordinujú svoju menovú a úverovú politiku so zreteľom na usmernenia o všeobecnej hospodárskej politike stanovenej Radou. Článok 2 V tomto rámci sú centrálne banky vyzvané, aby v medziach svojich právomocí a v rozsahu svojej príslušnosti: a) koordinovali svoje menové a úverové politiky v rámci Výboru guvernérov centrálnych bánk; b) stanovili všeobecnú usmernenia, ktoré má každá z nich dodržiavať, najmä pokiaľ ide o vývoj bankovej likvidity, podmienky poskytovania úveru a výšku úrokových sadzieb; c) stanovili praktické metódy na vykonanie tohto postupu. Článok 3 Toto rozhodnutie je adresované členským štátom. V Bruseli 22. marca 1971 Za Radu predseda M. Cointat [1] Ú. v. ES L 28, 27.3.1971, s. 1. --------------------------------------------------
Úradný vestník L 179 , 07/08/1972 S. 0001 - 0001

Fínske špeciálne vydanie: Kapitola 3 Zväzok 4 S. 0235

Dánske špeciálne vydanie: Série I Kapitola 1972(III) S. 0797

Švédske špeciálne vydanie: Kapitola 3 Zväzok 4 S. 0235

Anglické špeciálne vydanie: Série I Kapitola 1972(III) S. 0838

Grécke špeciálne vydanie: Kapitola 03 Zväzok 8 S. 0100

Španielske špeciálne vydanie: Kapitola 03 Zväzok 6 S. 0060

Portugalské špeciálne vydanie Kapitola 03 Zväzok 6 S. 0060



Rozhodnutie Rady z 31. júla 1972, ktorým sa zriaďuje Stály výbor pre poľnohospodársku štatistiku (72/279/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na návrh rozhodnutia, ktorý predložila Komisia, keďže kvôli uľahčeniu vykonávania aktov týkajúcich sa poľnohospodárskej štatistiky, ktoré prijala Rada, je v aktoch ustanovený postup nadviazania úzkej spolupráce medzi členskými štátmi a Komisiou; keďže na vytvorenie takej spolupráce by sa mal zriadiť výbor, ktorý bude plniť povinnosti pridelené týmito aktmi; keďže je žiaduce, aby tento výbor zvážil každý iný problém, ktorý vznikne v súvislosti s týmito aktmi, ROZHODLA TAKTO: Článok 1 Týmto sa zriaďuje Stály výbor pre poľnohospodársku štatistiku (ďalej len "výbor"); pozostáva z predstaviteľov členských štátov a jeho predsedom je zástupca Komisie. Článok 2 Výbor bude plniť povinnosti, ktoré mu budú pridelené v opatreniach, ktoré prijme Rada v oblasti poľnohospodárskej štatistiky, v tých prípadoch a za tých podmienok, ktoré sú v nich ustanovené. Výbor môže okrem toho zvážiť každý iný problém, ktorý vznikne v súvislosti s týmito opatreniami a ktorý mu predloží jeho predseda na základe jeho vlastnej iniciatívy alebo na požiadanie niektorého členského štátu. Článok 3 Výbor prijme svoj rokovací poriadok. V Bruseli 31. júla 1972 Za Radu predseda T. Westerterp --------------------------------------------------